כן. מילה פשוטה, המפתח לדלתות מקצועיות ואישיות. זהו כוחו של ספר זה: הוא יכול לסייע בהשגת עבודה, העלאה בדרגה ומפגש רומנטי נוסף. אולם, השגת כן יכולה להיות מסובכת, ולעתים אפילו הזכייה הגדולה ביותר אינה מספיקה. טוניה ריימן מסבירה איך פועלת התקשורת - מה המילים שאתם אומרים, באמת אומרות עליכם, וכיצד מסייע טון הקול המושלם להשיג את מטרותיכם, לשכנע את מעבידכם או את לקוחכם לתת לכם את הדו"ח, לשלוט בחדר מועצת המנהלים, או להשיג את הקידום המגיע לכם.
תקשורת יעילה - מילולית או באמצעות שפת הגוף - היא עמוד התווך להשגת כל מטרה. בכל יום אנו מוכרים את עצמנו. לבושנו, דיבורנו, ואפילו תנועותינו יוצרים מערכת רמזים דקה המשפיעה על האופן בו אחרים שופטים אותנו. טוניה ריימן מסייעת לנו להשתלט על תהליך מכירה זה על ידי נתינת הוראות צעד–צעד לפענוח המשמעות הטמונה במה שאנשים אומרים.
האסטרטגיות הפשוטות שלה תעזורנה לכם לתכנן את טכניקות התקשורת שלכם ותציידנה אתכם בכלים לשליטה בכל מצב, ללא הבדל עם מי אתם משוחחים. ספר זה, המשלב תכסיסים מילוליים ולא מילוליים, יעניק לכם גישה פשוטה להשפעה על התקשורת ולבנייתה באופן שבו המסר שלכם יהדהד בבהירות.
טוניה ריימן היא מומחית לשפת הגוף המופיעה בקביעות בערוץ ´פוקס ניוז´. בנוסף לכך, היא מתארחת בערוצי רדיו, ופרסמה מאמרים בניו יורק טיימס, בוול סטריט ג´ורנל, בקוסמופוליטן ובטיים.
בהוצאת אור–עם הופיע מפרי עטה רב המכר כוחה של שפת הגוף.